РЕГЛАМЕНТ (ЕО) № 1224/2007 НА КОМИСИЯТА
от 19 октомври 2007 година
за определяне на коефициента за разпределение, приложим към заявленията за лицензии за износ на сирене за Съединените американски щати през 2008 г. в рамките на тарифните квоти по ГАТТ
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1),
като взе предвид Регламент (ЕО) № 1282/2006 на Комисията от 17 август 2006 г. за определяне на специалните подробни правила за прилагането на Регламент (ЕО) № 1255/1999 на Съвета по отношение на лицензиите за износ и възстановяванията при износ за мляко и млечни продукти (2), и по-специално член 25, параграф 1 от него,
като има предвид, че:
(1)
С Регламент (ЕО) № 1022/2007 на Комисията (3) беше открита процедура за разпределяне на лицензиите за износ на сирене за Съединените американски щати през 2008 г. в рамките на тарифните квоти по ГАТТ, предвидени в член 23 от Регламент (ЕО) № 1282/2006.
(2)
Заявленията за лицензии за износ за някои квоти и групи от продукти надхвърлят наличните количества за квотната 2008 година. Следователно е необходимо да се определят коефициенти за разпределение в съответствие с разпоредбите на член 25, параграф 1 от Регламент (ЕО) № 1282/2006.
(3)
Предвид крайния срок за започване на процедурата за определяне на тези коефициенти съгласно член 4 от Регламент (ЕО) № 1022/2007 е уместно настоящият регламент да влезе в сила възможно най-бързо,
ПРИЕ НАСТОЯЩИЯ РЕГЛАМЕНТ:
Член 1
Заявленията за лицензии за износ, подадени в съответствие с член 2 от Регламент (ЕО) № 1022/2007, се приемат, при условие че се прилагат коефициентите за разпределение, посочени в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 октомври 2007 година.